
REFERAT
Privind participarea Consiliului Local în calitate de susţinător al echipei de handbal feminin a Clubul Sportiv Universitatea în Liga Naţională de Handbal feminin

Referitor la solicitarea nr. SC2004 – 020454/ 24.11.2004 a Clubului Sportiv Universitatea din Timişoara privind susţinerea echipei de handbal feminin a Clubul Sportiv Universitatea în Liga Naţională de Handbal feminin, ce se desfăşoară în perioada ianuarie – iunie 2005, 
Având în vedere procesul verbal din data de 07.04.2005 al Comisiei de cultură, învăţământ, turism, sport şi culte,
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind a administraţia publică locală, precum şi în conformitate cu 
OUG nr. 45/2003 privind Finanţele publice locale, sprijinirea acestei manifestări cu suma de 80 de milioane de lei, din cap.59.02 „Cultură, religie şi acţiuni sportive”- 590220 Activitatea sportivă


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

